**Eric Hjorth** (s. 8. tammikuuta 2001 Göteborg, Ruotsi) on ruotsalainen jääkiekkopuolustaja, joka pelaa kotimaansa toiseksi korkeimmalla sarjatasolla HockeyAllsvenskan-joukkue HC Vita Hästenissä. Hän laukoo oikealta.

Ura
---

### Seuraura

Hjorth on Härryda HC:n kasvatti. Hän siirtyi juniorina sittemmin Frölunda HC:n organisaatioon. Kaudella 2016–2017 Hjorth oli U16 Elitissä joukkueensa tehokkain puolustaja tehtyään 14 ottelussa tehot 4+19=23, joilla hän sijoittui koko sarjan puolustajien pistepörssissä neljänneksi. Hjorthilla oli myös U16 Elitin puolustajien paras piste per peli -keskiarvo (1.64). Hän jakoi myös kuudella syöttöpisteellään U16 SM:n puolustajien syöttöpörssin voiton Örebro HK:n Filip Forsmarkin kanssa. Hjorth voitti kauden päätteeksi sarjan hopeaa. Kaudeksi 2017–2018 hän siirtyi Linköping HC:n organisaatioon. Hjorth oli J18 Elitissä joukkueensa tehokkain puolustaja tehoilla 5+8=13, kuten myös J18 Allsvenskanissa Albert Lyckåsenin kanssa tehoilla 4+11=15. Hän teki kuitenkin Lyckåsenia enemmän maaleja ja oli näin ollen sarjan eteläisen divisioonan tehokkain puolustaja. Kaudella 2018–2019 Hjorth pelasi polvivamman vuoksi Linköpingin J18-joukkueessa vain kolme ja J20-joukkueessa yhden runkosarjaottelun, mutta hän kuntoutui kuitenkin pudotuspeleihin.

Columbus Blue Jackets varasi Hjorthin neljännellä kierroksella 104. pelaajana NHL:n varaustilaisuudessa 2019. Samana kesänä hänet varasi myös OHL-joukkue Sarnia Sting 17. pelaajana CHL:n varaustilaisuudessa 2021. Hjorth siirtyi joukkueeseen kaudeksi 2019–2020. Hän oli joukkueen tehokkain puolustaja tehoilla 12+17=29.

Kaudeksi 2020–2021 Hjorth palasi koronaviruspandemian vuoksi peruuntuneen OHL-kauden vuoksi kotikaupunkiinsa ja siirtyi Frölunda HC:n J20-joukkueeseen. Kesken kauden, tammikuussa 2021 hän kuitenkin teki kevääseen 2022 asti ulottuvan ja yhden optiovuoden sisältävän sopimuksen SM-liigajoukkue Kalevan Pallon kanssa. Hjorth liittyi seuran U20-joukkueen vahvuuteen, jossa hän pelasi suurimman osan loppukaudestaan. Hjorth pelasi myös kuusi ottelua lainalla seuran yhteistyöjoukkueessa, Mestis-joukkue Iisalmen Peli-Karhuissa. Hän ei kuitenkaan tehnyt vielä SM-liigadebyyttiään. 

Hjorth teki SM-liigadebyyttinsä kauden 2021–2022 neljännellä kierroksella 17. syyskuuta 2021 vieraissa Vaasan Sportia vastaan. Hänet merkittiin KalPan seitsemänneksi puolustajaksi. Hjorth sai ottelussa jääaikaa 7.01 minuuttia ja hän keräsi teholukeman +1. Liigauransa avausmaalin Hjorth teki kolmannessa ottelussaan 17. marraskuuta 2021 vieraissa ylivoimalla Saimaan Palloa vastaan. Hänen avausmaalinsa jäi KalPan 0–3-voittoon päättyneen ottelun voittomaaliksi. Hjorth sai ottelussa myös syöttöpisteen Tuomas Vartiaisen tekemään maaliin. Juha Kuokkanen valitsi hänet ottelun Alumnien tähtien kolmostähdeksi. Hjorth pelasi KalPassa alkukauden aikana yhdeksän ottelua tehopistein 2+2=4 sekä kolme ottelua seuran U20-joukkueessa. Hän pelasi myös lainalla IPK:ssa tehden 12 ottelussa tehot 2+4=6. Tammikuussa 2022 Hjorth palasi kotimaahansa ja hän siirtyi loppukauden kattavalla sopimuksella Ruotsin toiseksi korkeimmalla sarjatasolla HockeyAllsvenskan-joukkue AIK IF:ään.

Kaudeksi 2022–2023 Hjorth siirtyi jatkamaan Allsvenskan-pelejään vuoden mittaisella sopimuksella HC Vita Hästeniin.

### Maajoukkueura

Elokuussa 2020 Hjorth oli Ruotsin alle 20-vuotiaiden maajoukkueen mukana kahdessa harjoitusottelussa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2017–2018 | Linköping HC | SuperElit | 6 | 1 | 0 | 1 | 0 | – | – | – | – | – |
| 2018–2019 | Linköping HC | SuperElit | 1 | 0 | 0 | 0 | 2 | – | – | – | – | – |
| 2019–2020 | Sarnia Sting | OHL | 60 | 12 | 17 | 29 | 26 | – | – | – | – | – |
| 2020–2021 | Frölunda HC | J20 Nationell | 14 | 2 | 4 | 6 | 38 | – | – | – | – | – |
|  | KalPa | U20-SM | 7 | 1 | 2 | 3 | 8 | 4 | 0 | 1 | 1 | 6 |
|  | IPK | Mestis | 6 | 1 | 0 | 1 | 0 | – | – | – | – | – |
| 2021–2022 | KalPa | U20-SM | 3 | 0 | 5 | 5 | 6 | – | – | – | – | – |
|  | KalPa | SM-liiga | 9 | 2 | 2 | 4 | 4 | – | – | – | – | – |
|  | IPK | Mestis | 12 | 2 | 4 | 6 | 4 | – | – | – | – | – |
|  | AIK IF | Allsvenskan | 22 | 0 | 4 | 4 | 0 | – | – | – | – | – |
| 1 kausi | yhteensä | SM-liiga | 9 | 2 | 2 | 4 | 4 | – | – | – | – | – |
| 1 kausi | yhteensä | Allsvenskan | 22 | 0 | 4 | 4 | 0 | – | – | – | – | – |
| 2 kautta | yhteensä | Mestis | 18 | 3 | 4 | 7 | 4 | – | – | – | – | – |

Lähteet
-------

* Eric Hjorth The Internet Hockey Databasessa (englanniksi)
* Eric Hjorth Eurohockey-sivustolla (englanniksi)
* Eric Hjorth *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Eric Hjorth *Elite Prospects*. Everysport Media Group AB.  (englanniksi)
2. ↑  Elite Prospects - U16 Elit Stats 2016-2017 *eliteprospects.com*. Everysport Media Group AB. Viitattu 19.9.2021. (englanniksi)
3. ↑  Elite Prospects - Award - U16 SM Most Assists by Defenseman *eliteprospects.com*. Everysport Media Group AB. Viitattu 19.9.2021. (englanniksi)
4. ↑  Elite Prospects - Linköping HC J18 *eliteprospects.com*. Everysport Media Group AB. Viitattu 19.9.2021. (englanniksi)
5. ↑  Ek, Mattias: LHC kan tappa talangen till juniorligan i Kanada *HockeyNews.se*.  28.6.2019. HockeyNews.se. Viitattu 19.9.2021. (ruotsiksi)
6. ↑  Sting Ink First Round Import Selection Eric Hjorth *sarniasting.com*.  5.7.2019. SARNIA, ON:  Sarnia Sting. Viitattu 19.9.2021. (englanniksi)
7. ↑  Elite Prospects - Sarnia Sting *eliteprospects.com*. Everysport Media Group AB. Viitattu 19.9.2021. (englanniksi)
8. ↑  Seppä, Lassi: KalPa vahvistuu 19-vuotiaalla Eric Hjorthilla *Jatkoaika.com*.  6.1.2021. Jatkoaika r.y. Viitattu 19.9.2021.
9. ↑  Tilastot *liiga.fi*.  17.9.2021. Jääkiekon SM-liiga Oy. Viitattu 19.9.2021.
10. ↑  Tilastot *liiga.fi*.  17.11.2021. Jääkiekon SM-liiga Oy. Viitattu 17.11.2021.
11. ↑  Eric Hjorth siirtyy loppukauden ajaksi Tukholman AIK:n riveihin *kalpa.fi*.  14.1.2022. KalPa Hockey Oy. Viitattu 16.1.2022.
12. ↑  Olsson, Mikael: Eric Hjorth klar för Vita Hästen! *vitahasten.se*.  14.4.2022. Vita Hästen Ishockey AB. Viitattu 15.4.2022. (ruotsiksi)
13. ↑  Ek, Mattias: Sveriges Team 20/Juniorkronorna samlas för läger i Uppsala 24–29 augusti *via.tt.se*.  6.8.2020. Via TT. Viitattu 19.9.2021. (ruotsiksi)